20.3.2013 Jurnalul Oficial al Uniunii Europene L 77/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 18 martie 2013 de stabilire a poziției care urmează să fie adoptată în numele Uniunii Europene, în cadrul Consiliului Internaţional al Cerealelor, în ceea ce priveşte prelungirea Convenției privind comerţul cu cereale din 1995 (2013/138/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9), având în vedere propunerea Comisiei Europene, întrucât: Convenția privind comerţul cu cereale din 1995 a fost încheiată prin Decizia 96/88/CE a Consiliului (') și a fost prelungită în mod regulat pe perioade de câte doi ani. Convenția respectivă a fost prelungită ultima dată prin decizia Consiliului Internaţional al Cerealelor în iunie 2011 şi rămâne în vigoare până la 30 iunie 2013. O nouă prelungire este în interesul Uniunii. Prin urmare, Comisia, care reprezintă Uniunea în cadrul Consiliului Internaţional al Cerealelor, ar trebui să fie autorizată să voteze în favoarea acestei prelungiri, () JO L 21, 27.1.1996, p. 47. ADOPTĂ PREZENTA DECIZIE: Articolul 1 Poziţia care urmează să fie adoptată în numele Uniunii în cadrul Consiliului Internaţional al Cerealelor este de a vota în favoarea prelungirii Convenției privind comerțul cu cereale din 1995 pentru o nouă perioadă de până la doi ani. Comisia este autorizată să exprime această poziție în cadrul Consiliului Internaţional al Cerealelor. Articolul 2 Prezenta decizie întră în vigoare la data adoptării. Adoptată la Bruxelles, 18 martie 2013. Pentru Consiliu Președintele S. COVENEY